মুক্তিযুদ্ধভিত্তিক এই নাটকে তের ডিঙিয়ে চৌদ্দ ছুঁই ছুঁই এক কিশোরীর গল্প উঠে এসেছে। নাটকে মুক্তিযুদ্ধে একজন কিশোরীর অংশগ্রহণ, যুদ্ধের ভয়াবহতা, মেয়েটির ত্যাগ, এবং সর্বশেষ স্বাধীনতা অর্জন দর্শকদের দাঁড় করিয়ে দেয় এক নতুন অভিজ্ঞতায় । স্বাধীনতা অর্জনই ‘লালজমিন’ এর সমাপ্তি দৃশ্য নয়। এর পরে যুক্ত হয়েছে বিগত ৪৩ বছরের বাংলাদেশের ঘাতক দালালদের বৃত্তান্ত ও একজন মুক্তিযোদ্ধা নারীর উপলব্ধি যা দর্শকদের বর্তমানের মুখোমুখি দাঁড় করিয়ে প্রশ্নবানে জর্জরিত করে।